Diari Oficial de la Generalitat Valenciana


Sumari del DOGV 8791, del 17-04-2020 (2020/2931)

RESOLUCIÓ de 14 d'abril de 2020, del director general de l'Institut Valencià de la Joventut, per la qual s'acorda la suspensió de les convocatòries A i B dels camps de Voluntariat Juvenil per a l'any 2020, de la campanya «Viu la solidaritat».
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8791

Data del DOGV
:   17-04-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/2931


Data del document
:   14-04-2020

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública
    * legislació

RESOLUCIÓ de 14 d'abril de 2020, del director general de l'Institut Valencià de la Joventut, per la qual s'acorda la suspensió de les convocatòries A i B dels camps de Voluntariat Juvenil per a l'any 2020, de la campanya «Viu la solidaritat». [2020/2931]  
Mitjançant la Resolució de 26 de febrer de 2020, del director general de l'Institut Valencià de la Joventut (DOGV núm. 8607, de 02.03.2020), es va fer pública la convocatòria de la campanya «Viu la solidaritat», en la modalitat de camps de Voluntariat Juvenil, per a l'any 2020, i dues de les convocatòries previstes eren la convocatòria A (camps a la primavera) i la convocatòria B (camps a l'estiu).  
La situació generada per l'evolució de la pandèmia per coronavirus Covid-19 i la consegüent declaració de l'estat d'alarma pel Reial decret 463/2020, de 14 de març, i les seues successives pròrrogues, han suposat l'adopció de mesures extraordinàries, entre les quals es troben la limitació de la llibertat de circulació de les persones i la suspensió de terminis administratius, la qual cosa comporta la impossibilitat de tramitar la licitació dels corresponents contractes per a dur a terme els camps de voluntariat juvenil a l'estiu .  
La Resolució de 12 de març de 2020, de la consellera de Sanitat Universal i Salut Pública, suspén, en l'àmbit de la Comunitat Valenciana, les activitats i viatges d'oci, culturals o similars, organitzats per centres socials i educatius de qualsevol nivell, associació, entitat cultural o altres, que es desenvolupen dins o fora de la Comunitat Valenciana, per a limitar la propagació i el contagi de la Covid-19.  
Per tot això, i en ús de les facultats que l'article 11 de la Llei 15/2017, de 10 de novembre, de la Generalitat, de polítiques integrals de joventut, confereix al director general de l'Institut Valencià de la Joventut, i del que determina l'article 19 del Reial decret 463/2020, de 14 de març, resolc:  
  
Primer  
Suspendre les convocatòries A i B dels camps de voluntariat juvenil per a l'any 2020 publicades mitjançant la Resolució de 26 de febrer de 2020, del director general de l'Institut Valencià de la Joventut (DOGV núm. 8607, de 02.03.2020).  
  
Segon  
Procedir a la devolució, d'ofici, de les quotes que, per la inscripció en la convocatòria A (camps a la primavera), s'hagen pogut generar.  
  
  
Contra la present resolució, que posa fi a la via administrativa, podrà interposar-se potestativament un recurs de reposició davant del mateix òrgan que la va dictar, en el termini d'un mes comptador a partir de l'endemà de la publicació en el Diari Oficial de la Generalitat Valenciana (DOGV), o bé, directament, un recurs contenciós administratiu davant del jutjat contenciós administratiu competent, en el termini de dos mesos comptadors a partir de l'endemà de la publicació en el DOGV. Tot això d'acord amb el que preveuen els articles 123 i 124 de la Llei 39/2015, d'1 d'octubre, del procediment administratiu comú, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i sense perjuí que les persones interessades puguen interposar qualsevol altre recurs que consideren oportú.  
  
València 14 d'abril de 2020.- El director general de l'Institut Valencià de la Joventut: Jesús Martí Nadal.